दरअसल सच्चाई ये है कि इसका जवाब किसी के पास नहीं है. पर्ल के चेयरमैन भंगू के कभी बेहद करीबी रहे वरिष्ठ पत्रकार श्रीकांत त्रिपाठी ने इसी करीबी होने के भ्रम में पर्ल के निदेशक और पी7न्यूज, मनी मंत्री आदि को लांच कराने वाले ज्योति नारायण से पंगा ले लिया. खांटी इलाहाबादी और बोली-वाणी से बेहद मीठे ज्योति नारायण ने पंडित श्रीकांत त्रिपाठी को अपने तरीके से जवाब दिया लेकिन इस जवाबी-जवाबा में दोनों के पंख थोड़े-थोड़े डैमेज हो गए. ज्योति को पी7न्यूज व मीडिया के अन्य प्रोजेक्ट्स के रोजाना के कामों से हटाकर पर्ल ग्रुप की दूसरी कंपनियों में ज्यादा बड़ी जिम्मेदारी दे गई और श्रीकांत त्रिपाठी को बिना लिखत-पढ़त के पेंशन देकर सिर्फ आफिस आने, बैठने व फिर शाम को घर जाने को कह दिया गया.